Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Jumala haluaa täydellisen antautumisen.
Koko elämämme pitää olla hänelle alamainen.
Muuten se ei miellytä häntä.
Elämämme ei tuo hänelle kunniaa.
Toteutamme omaa tahtoamme hänen tahtonsa sijaan.
Oletko sinä täysin antautunut elävälle Jumalalle?
Jeesusta kutsutaan usein Herraksi.
Hänen pitää olla elämämme Herra, -
jos tahdomme palvella häntä hänen tahtonsa mukaan.
Sellainen ihminen on opetuslapsi.
Tämän päivän raamatunkohdasta näemme, -
miten tärkeää on elää siten, että hän on meille tärkein.
Otetaan esille Matteuksen evankeliumin luku 10.
Aluksi keskitymme jakeeseen 34.
Muistan, kun opetin tästä kohdasta melkein päivälleen 35 vuotta sitten.
Se, mitä sanoin jakeesta 34, -
johti erottamiseeni eräästä seurakunnasta, -
jossa olin harjoittelijana.
Se, mitä sanoin, oli minusta perusasiaa, -
jonka jokaisen uskovan tulisi ymmärtää.
Mutta tämä seurakunta muuttui vihamieliseksi minua kohtaan, -
koska sanoin tästä jakeesta tiettyjä asioita.
Messias sanoo Matt. 10:34:ssä: -
"Älkää luulko, että minä olen tullut tuomaan..."
"Tuoda" tarkoittaa alkukielessä heittämistä.
Jeesus voi vallallaan heittää tai viskata mitä vain tähän maailmaan -
tahtonsa mukaan.
Alkukielen sana kertoo Jeesuksen kaikkivaltiudesta.
Kaikki on hänen hallinnassaan.
"Älkää luulko, että minä olen tullut heittämään rauhaa maan päälle; -
en ole tullut heittämään rauhaa, vaan miekan."
Miekka on sota-ase. Mitä Messias tarkoittaa?
Luukas opettaa samasta asiasta vähän eri tavoin.
Miekan sijaan hän käyttää sanaa eripuraisuus.
Se auttaa meitä ymmärtämään, mitä Jeesus tarkoitti.
Jeesus tuo miekan, joka aiheuttaa eripuraa.
Jeesus on puhunut edellä jo pitkään evankeliumista.
Evankeliumi erottaa ihmisiä toisistaan kuin miekka.
Jos otat evankeliumin vastaan, pääset Herran seurakuntaan.
Jos torjut sanoman, olet Jumalan perheen, -
valtakunnan ja siunausten ulkopuolella.
Evankeliumi jakaa ihmiset miekan tavoin kahteen ryhmään.
Kumpaan ryhmään sinä kuulut?
Hän sanoo myös: "Älkää luulko, -
että minä olen tullut tuomaan rauhaa maan päälle..."
Monen päätavoite on löytää rauha.
Meidän päätavoitteenamme tulisi olla kuuliaisuus Jeesukselle -
ja elämäntapa, joka häntä miellyttää ja joka tuo hänelle kunniaa.
Tuomme julki hänen totuuttaan elämällä hänen tahdossaan.
Seuraamme hänen ohjeitaan, niin että hän mielistyy meihin.
Kun Messias palaa perustamaan valtakuntansa, -
hän ei tuo rauhaa vaan tuomion.
Ne, jotka ovat torjuneet uuden liiton evankeliumin, -
eivät löydä ikuista rauhaa vaan Jumalan ikuisen tuomion.
Kun sanoin seuraavan asian, ihmiset hermostuivat.
Monet ajattelevat Jumalan tahdoksi, -
että eri uskontoihin kuuluvat ihmiset pitävät yhteisiä jumalanpalveluksia.
Uskonnoilla voi olla teologisia eroavuuksia.
Jumalaa saatetaan kutsua eri nimellä, -
eikä hän ole luonteeltaan samanlainen kuin Raamatun Jumala.
Toisen uskonnon jumalan käskyt voivat olla erilaiset, -
ja hänellä voi olla erilainen luonne ja suunnitelma.
Eli kyseessä ei ole sama Jumala.
Puhun nyt erityisestä islamista.
Allah ei ole sama kuin Israelin Jumala.
Kun vertaa Allahin ominaisuuksia, käskyjä ja teitä -
Raamatun Jumalan ominaisuuksiin, -
näkee, ettei kyseessä ei ole sama Jumala.
Siksi Jeesuksen seuraaja -
ei voi pitää muslimien kanssa yhteisiä jumalanpalveluksia, -
koska meillä ei ole mitään yhteistä keskenämme.
Ihmiset hermostuivat siitä, -
kun sanoin, että ainut tapa olla rauhantekijä -
on julistaa Messias Jeesusta -
ristiinnaulittuna, kuolleena, haudattuna ja ylösnousseena -
ja ainoana Pelastajana.
Vain sanoma hänestä tuo rauhan.
Emme silti saa kohdella toisin uskovia epäystävällisesti.
Meidän pitää rukoilla heidän puolestaan ja rakastaa heitä.
Jos he tarvitsevat jotain, voimme auttaa heitä.
Jos heillä on ongelma, voimme yrittää ratkaista sen.
Jos heillä on taloudellinen tarve, voimme antaa hänelle rahaa.
"Tahdon auttaa sinua taloudellisesti, -
koska Jeesus on käskenyt rakastaa kaikkia, jopa vihollisiani."
Mutta ymmärrä, että he eivät palvele samaa Jumalaa.
Rauhantekijöitä ovat vain ne, -
jotka kertovat tarkasti evankeliumin sanoman, -
totuuden siitä, mitä Messias opetti. Siksi hän sanoo: -
"Älkää luulko, että minä olen tullut heittämään rauhaa maan päälle; -
en ole tullut heittämään rauhaa, vaan miekan.
Sillä minä olen tullut 'nostamaan pojan riitaan isäänsä vastaan -
ja tyttären äitiänsä vastaan -
ja miniän anoppiansa vastaan..."
Se johtuu evankeliumin sanomasta, -
jonka mukaan ihminen saa syntinsä anteeksi vain Jeesuksen kautta.
Hän on ainut Vapahtaja.
Ilman evankeliumin sanomaa et pääse Jumalan valtakuntaan.
Jos et ota sitä vastaan, joudut ikuisiksi ajoiksi kadotukseen.
Ihmisten mielestä tällainen opetus on ahdasmielistä, -
mutta se on totta.
Emme tee asiasta kompromissia, -
jos olemme antautuneet Israelin Jumalalle.
Ei ole väliä, mitä ihmiset sanovat.
Vain sillä on väliä, mitä Jumalan Sanassa opetetaan.
Sanan mukaan hän on tie Jumalan valtakuntaan.
Hän on totuus.
Muut profeetat olivat valehtelijoita paitsi ne, -
jotka profetoivat Pyhässä Hengessä.
Vain Messiaan sanoma -
ja niiden, jotka kirjoittivat Raamatun Pyhässä Hengessä, -
sisältää Jumalan totuuden.
Kaikki muut uskonnot ovat vääriä.
Siihen sanomaan meidän on sitouduttava, -
jos tahdomme olla Jumalalla mieluisia.
"Sillä minä olen tullut 'nostamaan pojan riitaan isäänsä vastaan -
ja tyttären äitiänsä vastaan ja miniän anoppiansa vastaan; -
ja ihmisen vihamiehiksi tulevat hänen omat perhekuntalaisensa'."
Evankeliumin sanoma jakaa ihmiset.
Välimaastoa ei ole. Sanoma joko otetaan vastaan tai torjutaan.
Olet joko Jeesuksen puolella tai häntä vastaan.
Hänen omillaan ei ole mitään yhteistä sanoman torjujien kanssa.
Silti tehtävämme on rakastaa heitä ja rukoilla heidän puolestaan.
Mutta heillä ei ole kuollessaan toivoa.
Ne, jotka eivät kuulu Messiaalle, eivät pidä kertomastamme totuudesta.
Syntyy konflikti.
Älä käänny pois totuudesta siksi, että se luo ristiriitoja.
Messias sanoi itse: "En tullut tuomaan rauhaa -
vaan miekan, joka jakaa."
Jae 37: -
"Joka rakastaa isäänsä taikka äitiänsä enemmän kuin minua, -
se ei ole minulle sovelias..."
Sanoin aluksi, että meidän tulee antautua hänelle kokonaan.
Kaiken on oltava hänelle alamaista. Se käy tästä selväksi.
"Joka rakastaa isäänsä taikka äitiänsä enemmän kuin minua, -
se ei ole minulle sovelias; -
ja joka rakastaa poikaansa taikka tytärtänsä enemmän kuin minua, -
se ei ole minulle sovelias..."
Sitten hän puhuu antautumisen näkymisestä käytännössä.
Jae 38: "...ja joka ei ota ristiänsä ja seuraa minua, -
se ei ole minulle sovelias." Jeesus puhuu ristin kantamisesta.
Risti on vainon symboli.
Se kuvaa myös kärsimystä ja kuolemaa.
Jeesuksen sanoma on kuin miekka.
Se saa ihmiset ristiriitaan kanssani, vainoamaan minua -
ja aiheuttamaan minulle kärsimystä.
Ehkä joudumme jopa antamaan henkemme evankeliumin tähden.
Hän ottaa esille ristin, koska se on olennaista evankeliumissa.
Evankeliumi puhuu siitä, -
että Jeesus kuoli ristillä minun syntieni tähden.
Sanoma on henkilökohtainen. Minun syntini veivät hänet ristille.
Risti kertoo myös Jumalan tuomiosta synnille.
Syntini käsiteltiin ristillä täydellisen riittävästi.
Ne tuomittiin siellä.
Saan lunastuksen, kun uskon siihen, mitä hän teki puolestani ristillä.
Lunastus on ikuinen.
Risti puhuu minun synnistäni ja Jumalan tuomiosta sille.
Olemme kiitollisia siitä, -
että meille kuuluva tuomio lankesi Messiaan päälle.
Eikä hän pelkästään kantanut minulle kuuluvaa tuomiota, -
vaan sain myös hänen vanhurskautensa.
Siksi olen saanut varmuuden.
Syntini siirrettiin hänen päälleen.
Jeesus kysyi ristillä: "Isä, miksi minut hylkäsit?"
Isä ja Poika joutuivat eroon toisistaan.
Niin ei ollut käynyt ennen. Kun Jeesus koki sen, hän huusi.
Jeesus ei tehnyt koskaan syntiä eikä tiennyt synnistä.
Silloin kun syntimme siirrettiin hänen päälleen, -
Isä ja Poika joutuivat eroon toisistaan.
Siksi hän huusi, kuten profeetallisessa Psalmissa 22 sanotaan: -
"Isä, miksi minut hylkäsit?"
Jeesus koki eron Isästä, koska synti erottaa ihmisen Jumalasta.
Synti sai täydellisen tuomion Messiaan kuollessa.
Mutta Jeesus ei jäänyt hautaan.
Hän nousi kolmantena päivänä kuolleista hankkien meille voiton.
Siksi Jeesus puhuu tässä rististä. Jae 38: -
"...ja joka ei ota ristiänsä ja seuraa minua, -
se ei ole minulle sovelias.
Joka löytää elämänsä, kadottaa sen; -
ja joka kadottaa elämänsä minun tähteni, hän löytää sen."
Meitä kutsutaan siinä antautumaan Jumalalle kokonaan.
Jumalan Sana on ihanan tarkkaa.
Mikään ei jää epävarmaksi.
Jumala tahtoo täydellistä antautumista.
Olet joko hänen puolellaan tai häntä vastaan.
Oletko Messiaan puolella? Seuraatko Jeesusta?
Jos seuraat, hän tahtoo sinun antautuvan itselleen, -
vaikka se saisi ihmiset ristiriitaan kanssasi tai hylkäämään sinut.
Näin voivat toimia vanhemmat, lapset, sisarukset ja puolison omaiset.
Evankeliumin totuus on kuin miekka, joka erottaa.
Mutta hän sanoo kolmesti, -
että jos emme ole hänelle täysin antautuneita, emme kelpaa hänelle.
Jos häpeämme häntä emmekä tunnusta häntä ihmisten edessä, -
hän häpeää meitä.
Hänen tunnustamisensa ei ole vain sanoja, -
vaan se näkyy myös kuuliaisuutena hänen Sanaansa kohtaan.
Me emme pelastu olemalla kuuliaisia.
Pelastumme armosta, lahjana. Saamme sen uskomalla.
Kun uskomme Jeesuksen ristin työhön ja ylösnousemukseen -
ja ymmärrämme, että hän maksoi koko syntivelkamme, -
meistä tulee uusia luomuksia.
Jeesus jatkaa puhettaan jakeessa 40.
Koko puhe liittyy siihen, että hän lähettää opetuslapsensa työhön.
Heidän on taisteltava riivaajia, sairautta -
ja muita samankaltaisia synnin seurauksia vastaan.
Siksi hän sanoo jakeessa 40: -
"Joka ottaa tykönsä teidät, se ottaa tykönsä minut..."
Annamme ihmisille aikaamme, osoitamme heille rakkautta -
ja kerromme heille ilosanomaa.
Jos he ottavat sen vastaan, he ottavat vastaan Jeesuksen.
"...ja joka ottaa minut tykönsä, -
ottaa tykönsä hänet, joka on minut lähettänyt" eli Isän Jumalan.
Opimme tästä seuraavan periaatteen.
Siinä puhutaan ainoasta tavasta ottaa vastaan elävä Jumala.
Me juutalaiset uskomme yhteen Jumalaan.
Uskon myös kolminaisuuteen, eikä asiassa ole ristiriitaa.
Mutta jotta pääsisit oikeaan suhteeseen Jumalan kanssa, -
sinun on otettava vastaan Jeesus, jonka hän lähetti.
Jos torjut Jeesuksen, torjut myös Israelin Jumalan.
Jos torjut Jeesuksen, torjut myös Jumalan.
Jos otat Jeesuksen vastaan, -
otat vastaan hänen lähettäjänsä, Isä Jumalan.
Jae 41: "Joka profeetan ottaa tykönsä profeetan nimen tähden, -
saa profeetan palkan..."
Jos joku tulee profeetan nimissä, -
hänet otetaan vastaan saadun ilmestyksen tähden.
Uskon, että siinä viitataan Raamatun profetioihin.
Kun kuulemme -
Jesajan, Jeremian, Hesekielin, Danielin ja Jeesuksen profetioita -
ja otamme ne vastaan -
sen ihmisen kautta, joka niistä kertoo, -
saamme profeetan palkan.
Jae 41: "...ja joka vanhurskaan ottaa tykönsä vanhurskaan nimen tähden, -
saa vanhurskaan palkan."
Sanan opetus on järjestetty suunnitelmallisesti.
Siinä aloitetaan profetialla ja vanhurskaudella.
Profeetallinen sanoma saa aikaan vanhurskautta.
Siksi korostan Raamatun profetioita.
Jos emme ymmärrä profeettojen tuomaa ilmoitusta, -
emme ymmärrä Jumalan määritelmää vanhurskaudesta.
Kun ottaa vastaan profeetan, saa profeetan palkan.
Jos ottaa vastaan vanhurskaan, saa vanhurskaan palkan.
Jae 42: -
"Ja kuka hyvänsä antaa yhdelle näistä pienistä maljallisen kylmää vettä..."
Uskon, että siinä puhutaan yhteiskunnan halveksimista ihmisistä.
Ehkä kyseessä on lapsi tai vähäpätöisenä pidetty aikuinen.
"Ja kuka hyvänsä antaa yhdelle näistä pienistä -
maljallisen kylmää vettä, hänen juodaksensa, -
opetuslapsen nimen tähden..."
Toimit niin, koska olet Jeesuksen opetuslapsi.
Ymmärrät, että niin opetuslapsen tulee elää.
Täytämme toisten tarpeita. Siihen meidät on kutsuttu.
Jeesus on täyttänyt meidän tarpeemme ikuisiksi ajoiksi.
Ei oli väliä, mitä tässä ajassa tapahtuu, -
koska tiedossa on yltäkylläisyys.
Kun juutalaisuudessa puhutaan Jumalan valtakunnasta, -
kuvaamme sitä sanalla shefa, -
yltäkylläisyys. Jumalan valtakunnassa ei ole puutetta.
Siksi tässä sanotaan, -
että jos annamme vähäisimmille vettä juotavaksi, -
opetuslapsen nimen tähden [koska on opetuslapsi], -
"totisesti minä sanon teille: -
hän ei jää [ikinä] palkkaansa vaille."
Hän ei menetä mitään vaan saa suuren palkkion.
Älä pelkästään väitä olevasi antautunut.
Evankeliumi jakaa ihmiset kahteen ryhmään: -
niihin, jotka ovat sen puolella, ja niihin, jotka ovat sitä vastaan.
Evankeliumin puolella olevat ottavat ristinsä.
He ymmärtävät, että heidät on kutsuttu kärsimään, jopa kuolemaan.
Tehtävämme on olla siunauksena toisille.
Niin tehdessämme emme menetä mitään.
Saamme sen sijaan ottaa vastaan Jumalan lupausten siunauksen -
hänen valtakunnassaan.
Nähdään ensi viikolla. Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen